open-index/open-wikipedia-markdown huggingface dataset:
Laman Tatambaian

__NOEDITSECTION____NOTOC__


جاوي
,   /    H ·     




 

 











__NOTOC__ __NOEDITSECTION__
1

## Paristiwa
* Tahun hibak panambayan dalam kehidupan Yésus kaya nang dibariakan ulih Dionysius Exiguus dalam era Masihinya.
* Awal era *[[Yuanshi]]* dalam Dinasti Han di Tiongkok.
* Kong Hu Cu dibariakan galar kakaisaran paasaannya (ngaran almarhum): Datuk Baochengxun Ni.
* Kain sutra mulai cungul di Roma.
* Sajak *[[Metamorphoses]]* ditulis.
* Buddhisma dipinanduakan ka Tiongkok.
* Masa kakuasaan Kaisar Ping dalam Dinasti Han Tiongkok bamula.
* Axum (Ethiopia) didiriakan (tahun pakiraan).

## Kalahiran
*

## Kamatian
*

## Pamimpin dunia
* Areius Paianieus manjadi Archon Athena (1-2 M)
* Caesar Augustus, (Kaisar Agustus) Kaisar Rumawi
Aanakan

**Aanakan** () yaitu huaran mainan nang kawa babantuk macam-macam, tautamanya manusia atawa binatang, jua tukuh-tukuh fiksi. Aanakan kawa ai jua disambat sabuting mainan nang panuhanya, lantaran pada zaman Yunani, Rumawi atawa jua Mesir kuna haja gin aanakan sudah ada. Tagal pungsi, bantuk, maupun bahan ulahannya sakalinya babida banar antara bahari wan wayahini.
Acan

**Acan** ngaran bumbu sagan bamasak, asalnya iwak atawa hundang (nang diburukakan). Warnanya hirang, atawa suklat, takananya bakasumba, makanya pina habang. Bau Acan liwar haruk. Rajin pakai maulah sambal acan, atawa sagan bumbu masakan.
Abah

**Abah** atawa **Ayah** (BK) atawa **Bapa** atawa **Rama** adalah kuitan lalakian saurang kanak. Tagantung raitannya lawan sang kanak, saurang "abah" dapat marupakan abah kandung (abah sacara biologis) atawa abah angkat. Sambatan "abah" jua kawa dibariakan kapada sasaurang nang sacara *de facto* batanggung jawab mamalihara saurang kanak maskipun antar kaduanya kada tadapat raitan rasmi.

Istilah "abah" istilah hanyar nang sabujurnya kata injaman tumatan bahasa Arab "abba', istilah lain dalam bahasa Banjar adalah "bapa". Di dalam Hikayat Banjar kadada istilah "abah" tapi dipakai "ayah" (bahasa Malayu istana). Istilah ayah masih dipakai ulih urang Banjar Kalua jua urang Banjar Balangan, tapi sudah jarang diguna'akan lagi. Pada bagian akhir Hikayat Banjar istilah ayah kada dipakai lagi, tapi nang rancak dipakai adalah *rama* (kata injaman bahasa Jawa istana). **Papa** adalah sambatan lain gasan abah dalam Inggris. Jaman kulunial Walanda, banyak urang Banjar nang manyambat abah lawan istilah *papi*. Panyambatan abah lawan sambatan "papa" jaman wayah ini sudah manjadi hal nang umum di masyarakat Indonésia.

## Catatan batis
Ahad

**Ahad** atawa **Minggu** adalah hari pamulaan dalam asa minggu manurut standar almanak ISO 8601. Kata "Ahad" dibibit matan bahasa Arab, *Ahad* nang baarti asa.

Ngaran lain hari Ahad adalah *Minggu* nang artinya "Hari Tuhan" dalam bahasa Portugis. Ngaran lain lagi gasan hari ini adalah Aditya, Raditya, Redite atau Dite nang dibibit matan bahasa Sanskerta wan artinya matahari, mirip lawan pangartian dalam bahasa-bahasa di Eropa.

Hari Ahad adalah sabuting hari parai. Gasan umat Kerestén, hari ini marupakan hari gasan istirahat wan ba'ibadah.
Ahérat

**Ahérat**/**Âkhirat** (Arap:  الآخرة , **Âkhiroh**) dipakai gasan ma'istilahkan kahidupan alam baka (kakal) imbah kamatian/limbah dunia baahir. Parnyataan paristiwa alam akhirat rancak banar diucapkan sacara tantan pada babarapa ayat di dalam Al Qur'an sabanyak 115 kali, nang mangisahakan tentang Yawm al-Qiyâmah dan akhirat jua bagian panting matan eskatologi Islam.

## Catatan batis
Tulisan Bali

**Tulisan Bali** adalah sistim panulisan tradisiunal urang Bali wan bakambang di Bali. Tulisan Bali marupakan suatu abugida nang bapangkal pada Tulisan Pallawa. Tulisan ngini mahirip lawan tulisan Jawa. Parbidaannya ta'andak pada liukan bantuk abjat.

Abjat Bali bajumlah 47, 14 di antaranya marupakan abjat suara. Abjat wianjana atawa abjad konsonan bajumlah 33. Abjat wianjana Bali nang rancak dipakai bajumlah 18. Jua tahaga abjat wianjana Kawi nang dipakai pada kata-kata tatantu, tautama kata-kata nang dipangaruhi bahasa Kawi wan Sansakarta.

Dalas ada abjad wianjana Kawi nang ba'isi intunasi nada tatantu, pa'ucapannya rancak disama'akan lawan abjat wianjana Bali. Pariannya, abjad dirgha (pa'ucapan panjang) nang saharusnya dibaca panjang, tuhuk dibaca kaya abjat hresua (pa'ucapan handap).
Tulisan Burma

**Aksara Burma** (Bahasa Burma: မြန်မာအက္ခရာ; MLCTS: mranma akkha.ra; IPA: [mjàNmà ɛʔkʰəjà]) adalah abugida dalam kulawarga Brahmi nang diguna'akan di Myanmar gasan manulis basa Burma. 

Salain itu, babagai tulisan lain babagi babarapa aspek wan surat tumatan naskah Burma, walaupun mereka kada magan dianggap bujur-bujur Burma, tamasuk Mon, Shan, S'gaw Karen, Pwo Karen Barat dan Timur dan Geba Karen, Rumai Palaung, Kayah (samunyaan nang tamasuk dalam standar Unicode tahanyar).
Aksara Cina

**Aksara Cina** (漢字) adalah bantuk-bantuk tatulis bahasa Tionghôa, dan dalam jumlah nang labih halus; bahasa Japang dan bahasa Korea (wastu di Korea Salatan). Aksara Tionghoa sudah hilang matan bahasa Vietnam — di wayah mereka digunakan hingga abad ke-20 — dan Korea Utara, di wayah mereka sudah digantiakan sahibaknya ulih Hangul.

Aksara Cina disambat *hànzì* dalam bahasa Mandarin, *kanji* dalam bahasa Japang, *hanja* atawa *hanmun* dalam bahasa Korea, wan *Hán tu*. (jua digunakan dalam tulisan *chu nom*) dalam bahasa Vietnam.

## Pabandingan abjad Sadarhana, Tradisiunal, wan Kanji

*Catatan:* tabel ini wastulah cuntuh singkat, bukan daptar langkap.
Tulisan Kannada

**Tulisan Kannada** () adalah suku kata (matan janis bahanu disambat sabuah abugida) matan kulaan Brahmik, digunakan tautama hagan manulis bahasa Kannada, salah asa bahasa Dravida di India. Hal ini jua diguna'akan hagan Konkani, Tulu, Beary bashe dan bahasa Kodava.
Abilis

**Abilis**//**Iblīs** (Arabic  إبليس), adalah ngaran pedatuan bangsa jin. Sabagaimana Adam adalah saurang pedatuan bangsa manusia. Allah manciptakan Abilis/Iblis matan nyarak api.

## Catatan batis
Agama

**Agama** manurut *Kamus Ganal Bahasa Indonésia* adalah sistim atawa prinsip kaparcayaan kapada Tuhan, atawa jua disambat lawan ngaran Déwa atawa ngaran lainnya lawan ajaran kabaktian dan kawajiban-kawajiban nang batalian lawan kaparcayaan itu.

Ujar "agama" barasal matan basa Sansakarta *a-gama* nang artinya "tradisi". Sadangkan ujar lain hagan manyatakan rancangan ini adalah réligi nang barasal matan basa Latin *religio* dan ba'akar pada ujar gawi re-ligare nang ba'arti "mambabat sampuk". Maksudnya lawan berreligi, sasaurang mambabat dirinya kapada Tuhan.

## Pangartian

Makna pasal agama dipilih nang sadarhana dan maliputi. Artinya pangartian ini diharapkan kada talalu kipit atawa talalu baunggal tagal kawa dikenakan kapada agama-agama nang salawasan ini dipatuh malalui panyambatan ngaran-ngaran agama itu. Hagan itu tahadap napa nang dipatuh sabagai agama-agama itu parlu digagai titik parsamaannya dan titik parbidaannya.

Manusia baisi hinggan kamampuan, kasadaran dan pangakuan akan katarbatasannya manjadikan kayakinan bahua ada sasuatu nang luar biasa di luar dirinya. Sasuatu nang luar biasa itu tantu barasal matan sumber nang luar biasa jua. Dan sumber nang luar biasa itu ada bamacam-macam rasuk lawan basa manusianya saurangan. Misal Tuhan, Dewa, God, Syang-ti, Kami-Sama dan lain-lain atawa wastu manyambat sifat-Nya haja kaya nang Maha Kuasa, Ingkang Murbeng Dumadi, De Weldadige dll.

Kayakinan ini mambawa manusia hagan manggagai kaparakan awak kapada Tuhan lawan cara mahambakan awak, yaitu :
* manarima sagala kawalihan nang manimpa awak dan sakitarnya dan yakin barasal matan Tuhan
* manaati saganap katatapan, aturan, hukum dll nang diyakini barasal matan Tuhan

Lawan demikian diparulih katarangan nang jalas, bahwa agama itu panghambaan manusia kapada Tuhannya. Dalam pangartian agama tahaga 3 unsur, ialah manusia, pahambaan wan Tuhan. Maka suatu paham atawa ajaran nang malahirakan katalu unsur panting pangartian itu kawa disambat agama.

## Jajuhutan
Tulisan Lontara

**<span lang="bjn" dir="ltr">Lontara</span>** adalah abjaf tradisiunal masyarakat Bugis-Makassar. Bantuk aksara lontara manurut budayawan Prof Mattulada (alm) baasal matan "sulapa eppa wala suji". Wala suji baasal matan kata *wala* nang artinya pahalat/pagar/wakar dan *suji* nang ba'arti putri. Wala Suji yaitu huaran pagar paring dalam acara ritual nang babantuk balah katupat. *Sulapa eppa* (ampat higa) adalah bantuk mistis kaparcayaan Bugis-Makassar klasik nang manyimbulkan susunan samasta, api-banyu-angin-tanah. Huruf lontara ini pada umumnya dipuruk hagan manulis tata aturan pamarintahan dan kamasyarakatan. Naskah ditulis pada daun lontar manggunakan lidi/biting atawa kalam nang tabuat matan ijuk kasar (kira-kira saganal lidi).

## Sajarah
Buhan ahli biasanya baisi kayakinan bahwa aksara Lontara sudah dipakai sabalum Sulawesi Selatan mandapat pangaruh Islam nang banyak pas sakitar abad 16 M, badasarkan fakta bahwa aksara Lontara mamakai dasar sistim abugida Indik katimbang huruf Arab nang jadi lumrah di Sulawesi Selatan di hari kainanya. Aksara ngini ba'akar matan aksara Brahmi matan India salatan, kamungkinan dibawa ka Sulawesi lewat parantara aksara Kawi atawa aksara turunan Kawi lainnya. Kazamaan grafis aksara-aksara Sumatra Selatan nang kaya aksara Rejang lawan aksara Lontara maulah sapalihan ahli mausulakan kakaita  antara kadua aksara ngitu. Teori nang sama jua dijabarkan ulih Christopher Miller nang bapandapat bahwa aksara Sumatra Selatan, Sulawesi Selatan, wan Filipina bakambang sacara pararel matan pangaruh purwarupa aksara Gujarat, India.

Paling kada ada ampat aksara nang tadokumentasi suah dipakai di wilayah Sulawesi Selatan, sacara kronologis aksara-aksara ngitu adalah aksara Makassar (atawa aksara *Jangang-Jangang*), Lontara, Arab, wan Latin. Dalam parkambangannya, kaampat aksara ngini rancak dipakai baimbaian tagantung matan konteks panulisan nang jadinya maulah lazim ditamui sabutinh naskah nang mamakai labih matan sabuting aksara, tamasuk naskah ba'aksara Lontara nang rancak ditamui jua bacampur lawan Arab Melayu.

## Catatan Batis
Abjad Sirilik

**Abjad Sirilik** atawa **abjad Kiril** (atawa **azbuka**, matan ngaran lawas abjad-abjad panambaiannya) yaitu huaran abjad nang dipakai hagan manulis anam basa Slavia asli (Belarusia, Bulgaria, Makedonia, Rusia, Serbia, dan Ukraina) dan barandak basa-basa lainnya nang digunakan di Uni Soviet, Asia, dan Irupa Timur.

## Pangartian
Abjad Sirilik dingaranakan manurut ngaran Santo Sirillus (basa Yunani: ΑΓΙΟΣ ΚΥΡΙΛΛΟΣ, "Agios Kurillos"). Santo Sirillus wan Santo Methodius (dingsanaknya) adalah misionaris matan Konstantinopel nang konon manciptakan Abjad Sirilik rahatan buhannya mahabarkan Agama Kerestén di antara Bangsa Slavia.

Aksara Sirilik sorang disusun ulih murid-murid Santo Sirilus wan Metodius di Kakaisaran Bulgaria pas masa pamarintahan Tsar Simeon. Aksara ngini kainanya dingarani aksara Sirilik gasan mahurmati guru buhannya, Santo Sirilus. Salah sabuting panyusun aksara ngini adalah Santo Kliment matan Ohrid nang mamakainya gasan manulisakan basa Garija Slavia Tuha pas abad ke-10. Mulai matan ngitu, aksara ngini mulai umum dipakai di sapalihan wilayah Irupa Timur tautama di masyarakat nang ba'agama Keristen ortodoks. Dilihat matan wujud hurufnya, alfabet Sirilik banyak mandapat pangaruh matan alfabet Yunani.

## Bahasa Rusia
Tabel ngini manunjukakan abjad Sirilik nang dipurukakan dalam basa Rusia.

## Bahasa Ukraina

Tabel ini manunjukakan abjad Sirilik nang digunakan dalam basa Ukraina.

## Bahasa Bélarus

Tabel ini manunjukakan abjad Sirilik nang digunakan dalam basa Belarus.

## Bahasa Bulgaria

Tabel ini manunjukakan abjad Sirilik nang digunakan dalam basa Bulgaria.

## Bahasa Sérbia

Tabel ini manunjukakan abjad Sirilik nang digunakan dalam basa Serbia.

## Bahasa Makédonia

Tabel ini manunjukakan abjad Sirilik nang digunakan dalam basa Makedonia.

## Catatan Batis
Aljajair

**Aljazair** atawa **Algeria** (, /al-jaza-ir/, Bahasa Berber: ⴷⵣⴰⵢⴻⵔ, /*Dzayer/*, ), ngaran resminya **Republik Demokratik Rakyat Aljazair**, ialah nagara nang berada di barat-laut Aprika lawan pantai sapanjang Laut Tangah di sabalah utara, bahalatan lawan Tunisia di timur laut, Libya di timur, Niger di sabalah tunggara, Mali wan Mauritania di barat laut, dan Maroko di barat. Ngaran Algeria baasal matan ngaran indung banuanya Algiers nang baarti kapulauan (*al-jaza-’ir*, dalam bahasa Arab). Ini mungkin baampah kapada 4 buting banua nang ta'andak baparakan lawan Algiers. Aljajair marupakan nagara kadua taganal di banua basar Aprika.
Amas

**Amas** adalah unsur kimia dalam tabel periodik nang baisi simbol **Au** (basa Latin: **'aurum**') dan numur atum 79. Sabuah lugam transisi (trivalén dan univalén) nang lambik, bakilaw, kuning, barat, "malleable", dan "ductile". Amas kada bariaksi lawan zat kimia lainnya tapi tasarang ulih klorin, fluorin dan aqua regia. Lugam ini banyak tahaga di nugget amas atawa sarbuk di babatuan dan di deposit alluvial dan salah asa lugam coinage. Kode ISOnya adalah **XAU**. Amas malabur dalam bantuk lanah pada suhu sakitar 1000 darajat celcius.

## Catatan batis
Amirika

**Amirika** (atawa **Amérika**) adalah sabuah banua di balahan bumi tumbung barat. Amirika Sarikat naya adanya di banua Amirika bahagian utara, indung kutanya bangaran Washington DC nang kapanjangannya District of Columbia. Manurut sajarahnya banua Amirika naya ditamu akan ulih palaut bangaran Christophorus Columbus. Amun sabujurnya masih manurut sajarah lain, lainan Columbus naya nang manamu banua Amirika. Inya kada suah bujur-bujur manjajak tanah banua Amirika. Columbus naya cuma sampai di pulau-pulau nang baparakan banua Amirika; kapulauan Bahama. Nang dipadahkan bujur-bujur manjajak tanah banua Amirika naya, palaut urang Italia bangaran Amerigo Vespucci. Nah, sasuai kalu amun sambatan Amirika mahirip wan Amerigo.
Ampalas

**Ampalas** (bahanu disambat **karatas pasir**) yaitu huaran karatas nang digunakan hagan maulah parmukaan banda-banda manjadi labih halus lawan cara manggisikakan salah asa parmukaan ampalas nang sudah ditambahakan bahan nang kasar di parmukaan banda itu.
Angola

**Republik Angola** adalah sabuah nagara nang ta'andak di Aprika hagian barat daya. Angola bahalatan lawan Namibia, Republik Demokratik Kongo, Zambia dan Samudra Atlantik. Cabinda, sebuah provinsi Angola babantuk eksklave, bahalatan lawan Republik Kongo. Luas wilayah Angola babaya dua kali luas banua Borneo; menempati peringkat ke-22 sedunia (imbah Niger dan sabalum Mali). Negara ini merupakan salah asa panghasil kupi utama di dunia dan termasuk nagara tasugih di Afrika barakat sumber alamnya, tautama bijih wasi, intan, dan tambaga.

## Pembagian administratif

Angola tabagi atas 18 provinsi (*províncias*) dan 158 kutamadya (*municípios*). Provinsi-provinsinya ialah:
Aprika

**Aprika** (Inggris : *Africa*) adalah indung banua taganal kadua dunia dan kadua tabanyak panduduknya imbah Asia. Lawan luas wilayah 30.224.050 km² tamasuk pulau-pulau nang baparakan, Aprika maliputi 20,3% matan seluruh total daratan Bumi. Lawan 1.225 juta penduduk (2016) di 54 nagara, banua ini marupakan wadah bagi saparpitung populasi dunia. Banua ngini dikulilingi ulih Laut Mediterania di utara, Isthmus of Suez wan Laut Merah di timur laut, Samudra Hindia di tenggara wan Samudra Atlantik di subalah barat. Banua ngini mancakup Madagaskar wan barbagai kepulauan. Banua ngini jua baisi 54 negara berdaulat nang sapanuhnya diakui, sambilan wilayah wan dua negara lawan pangakuan tarbatas atawa kadada sacara *[[de facto]]* independen. Mayoritas benua wan negaranya barada di Belahan Utara, lawan sabagian ganal wan jumlah negara di Belahan Selatan.

## Pulitik

### Afrika sabalum panjajahan
Sabalum panjajahan, Afrika memang marupakan nagara nang miskin sabab kundisi iklimnya nang karing sahingga kada mungkin barcocok tanam di sana. Masih tadapat banyak suku-suku padalaman nang tarbalakang di sana.

### Afrika pas wayah panjajahan
Di nagara-nagara nang baisi banyak panduduk Irupa, misalnya di Rhodesia wan Afrika Selatan, sabuting sistim warganegara kelas dua diulah hagan mambarii urang Irupa labih banyak kakuasaan pulitik.

## Referensi
Aprika Salatan

**Ripublik Aprika Salatan** atawa **Uni Aprika Salatan** adalah sabuah nagara di Aprika halapat salatan, indung banuanya bangaran Pretoria. Aprika Salatan bahalatan lawan Namibia, Butsawana dan Jimbabuwi di utara, Mujambik wan Sawajilan di timur laut. Sabukuan nagara Lésutu ba'andak di padalaman Aprika Salatan. Di nagara naya ada kuburan ulama tarkanal matan banua Bugis, ngaran sidin Syekh Yusuf Tajul Khalwati.
Arba

**Arba** atawa **Rabu** adalah hari kaampat dalam satu minggu. Kata arba dibibit matan basa Arap nang baarti ampat.

Ngaran lain lagi gasan hari ngini adalah Buddha-Vara, nang maambil kata dasar Buddha matan basa Sanskerta wan baarti palanit Merkurius, mahirip lawan pamahaman dalam basa-basa di Irupa.
Apam Barabai

**Apam Barabai** adalah wadai khas dari Barabai nang diulah dari galapung baras IR42, karana baras janis ini nang cucuk gasan bahan pambuatannya. Ngarannya baras karau, mun baras lambi kada baik kaina kada mapau kamirannya. Salain itu bahan nang dipakai adalah gula habang dari puhun hanau nang masih banyak tumbuh di Kabupatin Hulu Sungai Tengah, salain itu jua ditambah lawan tapai gumbili nang sudah diparam (*fermentasi*) lawan ragi. Imbah itu sabarataan bahan tadi dicampur lalu diharu wan ditampa-tampa supaya bahannya tacampur marata, imbah itu diganaakan samalaman.

Imbah kamiran mapau, lalu disumap sampai masak, wadai nang ini manggunaakan tuangan daun dadap lawan diulah tipis-tipis, apam nang ini tamasuk tahan lawas kada lakas basi lawan rasanya manis. Wadai ini tamasuk wadai nang mandapatakan parhatian khusus oleh Pamarintah Kabupatin Hulu Sungai Tengah, lawan diulahakan pasar nang dibari ngaran Pasar Apam, tatapi sadikit disayangakan wayah ini kualitas Apam Barabai kada dijaga, mungkin handak mahimat biaya pambuatannya supaya haraganya kawa murah lawan menggunaakan pamanis ulahan, malah marusak cita rasanya nang khas.

Wayah ini Apam Barabai sudah manyabar ka saluruh Kalimantan Selatan nyaman ditamui di mana haja. Kunun jar urang balum ka Barabai lamun balum suah marasai atawa mambawa ulih-ulih Apam Barabai.

## Jinguki jua

* Apam
* Apam baras
* Apam paranggi
* Apam batil

## Jujuhutan
Arpah

**Arpah** (; *Arafah*) adalah wilayah tabuka dan luas di sabalah timur luar kuta suci umat Islam di Makkah, Arab Saudi. Di padang nang luas ini, pada asa hari (siang hari) tanggal 9 Dzulhijjah pada pananggalan Hijriyah bakumpulan labih matan dua juta umat Islam matan babagai buncu-buncu dunia gasan malaksanakan inti ibadah haji, ibadah Wukuf. **Arpah** gin biasanya manjadi ngaran anak bibinian suku Banjar.

Ada babarapa wadah utama di Arpah nang salalu dijadikan ilangan jamaah haji:

* Jabal Rahmah, sabuah tugu paringatan nang didirikan gasan mangganang wadah batamunya nini datu manusia Nabi Adam dan Siti Hawa di muha bumi. 
* Masigit Namira
Aruh Pantun

**Aruh Pantun** adalah sabuah ritus adat urang Banjar nang baastilah digawi gasan malakukan parusis mahanyari pulung daripada pantun nitu. Ujar habar, Pulung Pantun harus pang dihanyari saban tahun, amun kada digawi, maka kaina tuah magisnya bisa hilang kada babakas lagi.

Aruh Pantun dilaksanakan di wayah malam-malam kadap tanggal 21, 23, 25, 27, wan 29 di bulan Rabi'ul Awal atawa Dzulhijah.
Datu Pantun disaru bahadir lawan cara mambanam dupa wan mambari’i sidin piduduk nang ba’isi nasi lakatan, gula habang, 3 bigi hintalu hayam kampung, kada tatinggal minyak likat baboreh sasacukupnya haja. Lamun Datu Pantun hakun mamanuhi saruan, maka Pamantunan nang ampun diri kawa kasarungan (*trance*) sasatumat. Kabalikannya, lamun Pamantunan kada jua sampay kasarungan nangitu baarti mandatnya sabagai sa’urang Pamantunan sudah dicabut ulih Datu Pantun. Indada pilihan bagi di’inya kacuali ba’undur diri tumatan panggung Baturai Pantun (pensiun).

## Dijuhut
* Tajuddin Noor Ganie, 2006. Jatidiri Puisi Rakyat Etnis Banjar Berbentuk Peribahasa Berbentuk Puisi dalam Jatidiri Diri Puisi Rakyat Etnis Banjar di Kalsel, Penerbit Rumah Pustaka Folklor Banjar, Banjarmasin, 70119
Astana

* **Astana** (Sansekerta: *sthāna* nang baarti "tampat"), di pulau Jawa (jua dalam Hikayat Banjar) adalah sebuah tampat alkah pakuburan bubuhan raja atawa jua angguta kulawarga raja. Kata ngini masih ada hubungannya lawan kata istana nang ba'arti "kadiaman sang Raja".
* Astana, Kazakhstan, indung banua Kazakhstan
Australia

**Nagara Pasamakmuran Australia** (*Commonwealth of Australia*) atawa dipinandui sabagai Australia haja adalah sabuah nagara di balahan bumi selatan nang jua manjadi ngaran benua paling halus di dunia. Wilayahnya mancakup samua benua Australia dan babarapa banua di sakitar Samudra Hindia Salatan dan Samudra Pasifik. Nagara tatangga Australia di sabalah utara tamasuk Indunisia, Timor Lesté, wan Papua Nugini. Di sabalah timur laut batatangga lawan banua Solomon, Vanuatu, dan Kaledonia hanyar (sacara administratif ampunnya Parancis), samantara di tunggara batatangga lawan Selandia Hanyar.

Australia, walaupun ta'andak di parak Asia, labih rancak disambat sabagai hagian matan dunia Barat karana kahidupannya nang mirip Eropa Barat dan Amirika Sarikat. Penduduknya pun sepalih ganal kulimbit putih. 

Australia adalah nagara pangganalnya di Oseania wan nagara pangganalnya kaanam di dunia. Australia adalah banua bapanduduk paling tuha, paling rata,wan paling karing, lawan tanah nang paling kada subur. Australia adalah nagara megadiversitas, wan ukurannya nang luas sudah manjadi ruang gasan bamacam macam lanskap wan iklim, lawan gurun di kawasan pedalaman, hutan hujan tropis di timur laut, wan pagunungan di tenggara.

Leluhur Aborigin Australia mulai datang matan Asia Tenggara sakitar 65.000 tahun nang lalu, salawas zaman es tarakhir. Kira-kira 40,000 tahun sabalum panjajahan bangsa Eropa di akir abad ka-18, Australia sudah dihuni ulih urang Aborigin. Tiba malalui laut, buhannya manatap di banua ngitu wan sudah mambantuk sakitar 250 kalompok basa nang balain pas pamukiman Eropa, mampartahanakan babarapa tradisi seni wan agama nang paling lawas di dunia.

## Geografi
Lawah daratan Australia adalah 7.617.930 km²  baandak di atas Lempeng Indo-Australia. Dipalihara ulih Samudra Hindia, wan Samudra Pasifik, inya tapisah matan Asia ulih Laut Arafura, wan Laut Timor. Banua paling halus di dunia, dan nagara paling ganal kaanam di saluruh dunia,[111] kapamilikan, dan kapisahan Australia manyababkannya dijuluki sabagai 'banua pulau',[112] dan dipandang sabagai pulau paling ganal di dunia.[ 113] Australia ba'isi garis pantai panjang 34.218 km² (kada tamasuk pulau-pulau di pasisir banua), wan pangakuan panyebaran Zona Ekonomi Eksklusif nang luasnya 8.148.250 km². Zona ekonomi eksklusif ngini kada tamasuk Wilayah Antarktika Australia.Kada tamasuk Pulau Macquarie, Australia baandak antara 9° LS, wan 44° LS, wan 112° BT, wan 154° BT.

### Iklim
Iklim di Australia dipangaruhi banar ulih arus samudra, tamasuk Dipol Samudera Hindia, wan Oscillasi El-Niño Salatan, nang bakaitan lawan kekeringan periodik, wan sistem tekanan rendah tropis musiman nang mahasilakan siklon di utara Australia. Faktor-faktor ngini mahimbangkan curah hujan nang bamacam-macam matan tahun ka tahun. Sabagian besar utara negara ngini baisi iklim hujan musim panas dominan tropis (monsoon). Di bawah talu saparampat Australia tadapat gurun atawa zona kurang subur. Sudut barat daya Australia Barat baisi iklim Mediterania. Banyak bagian di tenggara (tamasuk Tasmania) adalah iklim sedang.

## Daftar Jujuhutan
Awak

Pada makhluk hidup, **badan** atawa **awak** atawa **saléra** adalah bagian fisik materi manusia atau binatang, nang kawa dikontraskan awan roh, sifat, dan tingkah laku.

Awak rancak digunakan dalam konteks penampilan, kesehatan, dan kematian.

Awak urang nang sudah maninggal/sumalah disambat **mayat**/lalayon atawa **janajah**. Awak binatang nang mati disambat **bangkay**.

Ilmu nang mampalajari fungsi awak adalah anatomi.
## Catatan batis
Asia

**Asia** marupakan banua basar pangganalnya dan bapopulasi paling racap di dunia lawan wilayah nang mancakup 8,6% permukaan Bumi nang maliputi 50 nagara nang tasabak matan daratan lumbah Asia halus, Timur Tangah, hingga Lalautan Pasipik. Sakitar 60% populasi dunia bagana di Asia. 

Banua Asia wan Irupa marupakan banua basar nang tahubung liwat darat wan kaduanya mambantuk suatu indung banua raksasa nang disambat sabagai Eurasia. Halat antara Asia wan Eropa bangat kaur sahingga babarapa nagara kaya Turki bahanu kawa dimasukakan ka Asia maupun ka Eropa. Babarapa bantang alam nang rancak dipakai hagan mahalatakan kadua benua itu adalah Dardanella, Laut Marmara, Selat Bosporus, Laut hirang, Pegunungan Kaukasus, Laut Kaspia, Sungai Ural (atawa Sungai Emba), dan Pegunungan Ural hingga Novaya Zemlya. Selain napa am, Banua Asia dan Aprika gin baisi pahalatan darat nang tahaga di sakitar Tarusan Suez. Suez di bangun ulih si Ferdinand de Lessep.

## Itimulugi
Kata "Asia" masuk ka dalam bahasa Indunisia, malalui bahasa Belanda, matan Yunani Kuno Ασία (Asia; lihati jua daptar ngaran ngaran tampat tradisional Yunani). Ngaran ngini partama kali dicuba di Herodotus (pas 440 sebelum masehi), nang mana mengacu lawan Asia Kecil; atawa, lawan maksud manggambarakan Perang Persia, lawan Kerajaan Persia sabagai musuh Yunani wan Mesir. Maski sabalum Herodotus, Homer mangatahui celah Troya bangaran Asios, anak lakian Hyrtacus, panguasa atas babarapa kuta, wan inya manggambarakan rawa-rawa sabagai "ασιος" (ilias 2, 461). Istilah Yunani nang diturunakan matan *Assuwa*, suatu konfiderasi negara negara di Anatolia Barat pas abad ka-14 sabalum masehi. Hittite assu - "Bagus" kemungkinan adalah bagian matan ngaran ngitu.

Selain ngitu, pokok asal usul kata matan istilah ngitu kamungkinan matan kata Akkadia (w)aṣû(m), nang masih karabat kata Ibrani יצא, nang baarti "keluar" atawa "naik", mangacu ka arah matahari haratan fajar (matahari terbit) di Timur Tengah, wan jua tampaknya barhubungan lawan kata Fenisia asa nang baarti timur. Ngini kontras mungkin lawan asal usul kata nang diusulakan Eropa, matan bahasa Arab wan Parsi erēbu "masuk" atawa "terbenam" (bagi matahari). Maskipun begitu, asal usul pengharapan Mesoppotamia atawa Timur Tengah kada akan menjelaskan bagaimana istilah "Asia" panambayan datang nang dipaduakan lawan Anatolia sabagai tinggal di barat matan bahasa daerah Arab Persia.

## Referensi
Babasuh tangan

**Babasuh tangan** adalah salah asa tindakan sanitasi lawan mambarasihakan tangan wan jariji lawan mangguna'akan banyu atawa pun cairan lainnya ulih manusia lawan maksud gasan manjadi barasih, sabagai hapat ritual keagamaan, atawa pun tujuan-tujuan lainnya.
Awau

Dalam pamarusisan sinyal audio dan akustik, **awau** adalah pamantulan bunyi nang ditarima ulih pandangar babarapa wayah limbah bunyi langsung. Cuntuhnya adalah awau nang dihasilakan ulih dasar suatu sumur, suatu bangunan, atawa pada suatu ruangan, ulih tawing. Jada waktu ditarimanya awau sabanding lawan jarak dibagi lawan kalakasan suara. Fenomena awau dimampaatakan pada radar.

Talinga manusia kada hingkat mambidakan awau lawan suara asli kalu jada waktu labih halus matan 1/10 garitik. Karananya, gasan hingkat mahasilakan awau nang kawa didangar awan jalas ulih sumbar suara, tawing pantulan minimum harus bajarak sakitar 16,2 mitir matan sumbar suara itu, awau nang tajadi lawan jarak di bawah pantulan minimum itu, biasa disambat lawan *gaung*
Babun

**Babun** atawa **gandang** (BH) adalah instrumén dalam gamalan nang salah asa kagunaanya ma'atur irama. Instrumén ngini dibunyi'akan lawan tangan, kada pakai pakakas bantu. Janis babun/gandang nang halus disambat *katipung*, nang panangah disambat *kendang ciblon/kebar*. Pasangan katipung ada asa lagi bangaran *kendang gedhé* rancak disambat *kendang kalih*. Kendang kalih dimainakan pada lagu atawa *gendhing* nang bakarakter halus nang kaya katawang, gendhing kethuk kalih, wan ladrang irama dadi. Kawa jua dimainakan hancap pada pambukaan lagu janis lancaran, ladrang irama tanggung. Gasan bawayang ada asa lagi kendhang nang has yato kendhang kosék. 

Kendang kabanyakan dimainakan ulih para pamain gamalan maher, nang sudah lawas manyalami budaya Jawa. Kendang kabanyakan dimainakan rasuk naluri tukang gandang, makanya amun dimainakan ulih sa'ikung urang lawan sa'ikung urang lain maka kaina lain nuansanya.

## Sajarah
Diithi matan bukti sajarahnya kalumpuk mambranofon nang sudah populir di Jawa sejak partangahan abad ka-9 Masehi lawan ngaran: padahi, pataha (padaha), murawaatau muraba, mrdangga, mrdala, muraja, panawa, kahala, damaru, kendhang. Istilah "padahi" tatuha kawa ditamui pada prasasti Kuburan Candi nang barangka tahun 821 Masehi (Goris, 1930). Kaya nang tatulis pada Kakawin Nagarakretagama gubahan Empu Prapañca tahun 1365 Masehi (Pigeaud, 1960), istilah ngitu tarus digunakan sampai lawan zaman Majapahit.

## Catatan batis
Basa Amhar

**Bahasa Amhar** ialah basa nasional Ethiopia nang diucapkan ulih 21 juta urang nang mana 14 juta di antaranya ialah penutur asli. Ditulis menggunakan sistem tulisan nang disebut fidel atawa abugida, dibibit matan tulisan hagan manulisakan basa Ge’ez nang wayahini lenyap.

Di bawah inilah abjad fidel atawa abugida gasan manulisakan basa Amharik.


**Tabel Fidel Amharik**
  
    &nbsp; 
    ä 
    u 
    i 
    a 
    e 
    ə 
    o 
  
    p ፐ ፑ ፒ ፓ ፔ ፕ ፖ
  
  
    t ተ ቱ ቲ ታ ቴ ት ቶ
  
  
    c ቸ ቹ ቺ ቻ ቼ ች ቾ
  
  
    k ከ ኩ ኪ ካ ኬ ክ 

ኮ
  
  
    ኸ ኹ ኺ ኻ ኼ ኽ ኾ
  
  
    b በ ቡ ቢ ባ ቤ ብ ቦ
  
  
    d ደ ዱ ዲ ዳ ዴ ድ ዶ
  
  
    J ጀ ጁ ጂ ጃ ጄ ጅ ጆ
  
  
    g ገ ጉ ጊ ጋ ጌ ግ ጎ
  
  
    p’ ጰ ጱ ጲ ጳ ጴ ጵ 

ጶ
  
  
    t’ ጠ ጡ ጢ ጣ ጤ ጥ 

ጦ
  
  
    c’ ጨ ጩ ጪ ጫ ጬ ጭ 

ጮ
  
  
    k’ ቀ ቁ ቂ ቃ ቄ ቅ 

ቆ
  
  
    7 አ ኡ ኢ ኣ ኤ እ ኦ
  
  
    ts’ ጸ ጹ ጺ ጻ ጼ ጽ ጾ
  
  
    f ፈ ፉ ፊ ፋ ፌ ፍ ፎ
  
  
    s ሰ ሱ ሲ ሳ ሴ ስ ሶ
  
  
    S ሸ ሹ ሺ ሻ ሼ ሽ ሾ
  
  
    h ሀ ሁ ሂ ሃ ሄ ህ 

ሆ
  
  
    ሐ ሑ ሒ ሓ ሔ ሕ ሖ
  
  
    z ዘ ዙ ዚ ዛ ዜ ዝ ዞ
  
  
    Z ዠ ዡ ዢ ዣ ዤ ዥ ዦ
  
  
    m መ ሙ ሚ ማ ሜ ም ሞ
  
  
    n ነ ኑ ኒ ና ኔ ን ኖ
  
  
    ñ ኘ ኙ ኚ ኛ ኜ ኝ 

ኞ
  
  
    w ወ ዉ ዊ ዋ ዌ ው ዎ
  
  
    l ለ ሉ ሊ ላ ሌ ል ሎ
  
  
    j የ ዩ ዪ ያ ዬ ይ ዮ
  
  
    r ረ ሩ ሪ ራ ሬ ር ሮ
  
 

## Latar balakang
Amharic sudah manjadi basa pangadilan, basa padagang, bapandir hari-hari wan gasan militer mulai matan abad ka-12. Basa ngini marupakan salah sabuting Basa rasmi di Ethiopia, lawan Basa Oromo, Basa Somali, Basa Afar, Basa Tigrinya wan Basa Inggeris sampai tahun 2020 Basa Amhar marupakan sabubuingannya basa rasmi nang ada di pamarintahan Ethiopia lain pada basa Inggeris. Manurut sensus, basa Amhar di pakai 21,6 juta pamandir asli di Ethiopia wan 4 juta pamandir basa kadua di Ethiopia. Di tambah lagi, 3 juta imigran nang masuk ka Ethiopia mamakai basa ngini jua. Kabanyakan komunitas Yahudi Ethiopi di Ethiopia wan Israel bapandir basa Amhar. Di Washington DC, Basa Amhar jadi salah sabuting matan 6 basa salain basa inggeris dalam *Language Access Act* tahun 2004, nang mambulihakan pamakaian basa amhar dalam pamarintahan wan pambalajaran. Labih lanjut lagi, basa Amhar dianggap basa suci ulih Rastafari religion dan dipakai ulih kabanyakan pangikutnya di samunyaan dunia.

## Catatan Batis
Basa Indunisia

**Basa Indunisiai** adalah basa rasmi Ripublik Indunisia wan basa parsatuan bangsa Indunisia. Basa Indunisia dirasmi'akan pamakaiannya imbah Paruklamasi Kamardikaan Indunisia, pasnya sahari sasudahnya, tasimbaya lawan mulai balakunya kunstitusi. Di Timor Lésté, basa Indunisia ba'andak sabagai basa gawi.

Matan unjut janak linguistik, basa Indunisia adalah suatu parian basa Melayu. Dasar nang dipakai adalah basa Melayu Riau matan abad ke-19. Dalam parkambangannya, inya mangalami parubahan marga panggunaanya sabagai basa gawi di lingkungan administrasi kolonial wan babagai tahapan pambakuan tumatan panambaian abad ke-20. Pangaranan "Bahasa Indonesia" diawali tumatan dicanangkannya Sumpah pamuda, 28 Uktubir 1928, hagan manghindari kesan "imperialisme basa" apabila ngaran basa Melayu tatap digunakan. Tahapan ngini maulah balainnya Bahasa Indonésia wayah ini matan varian basa Malayu nang dipakai di Riau maupun Samananjung Malaya. Hingga wayah ini, basa Indunisia marupakan basa nang hidup, nang tarus mahasilakan kata-kata wastur, baik malalui panciptaan maupun panyarapan matan basa banua wan basa asing.

Walaupun dipahami wan dituturakan ulih labih matan 90% warga Indunisia, basa Indunisia bukanlah basa uma bagi kabanyakan pamandirnya. Sapalih ganal warga Indunisia mangguna'akan salah asa matan 748 basa nang ada di Indunisia sabagai basa uma. Pamandir basa Indunisia rancak mangguna'akan versi sahari-hari (kolokial) wan/atawa mancampuradukakan lawan dialek Malayu lainnya atawa basa umanya. Walaupun damikian, basa Indunisia diguna'akan bangat luas di paguruan-paguruan, di media massa, sastra, parangkat lunak, surat-manyurat rasmi, wan babagai forum publik lainnya, sahingga kawalah diujarakan bahua basa Indunisia diguna'akan ulih sabarataan warga Indunisia.

Fonologi dan tata basa basa Indunisia dianggap relatif mudah. Pandal-pandal nang panting hagan komunikasi dasar hingkat dipalajari wastu dalam kurun waktu babarapa minggu.

## Referensi
Basa Ibrani

**Basa Ibrani** adalah sabuting basa Semitik matan cakang rumpun basa Afro-Asia nang adalah basa rasmi Israel, wan dituturakan sqpalih urang Yahudi di sabarataan dunia. Salawasan 2.500 tahun, basa Ibrani wastu dipakai gasan mampalajari Alkitab wan Mishnah haja, ritual, wan dua-dua. Kawa diujarakan basa ngini adalah basa liturgis haja, kawa jua sabuah basa jiun. Tagal wayah warih abat ka-19 wan pamulaan abat ka-20, basa ngini ranak mantuk jadi sabuting basa sajati lawan bubuhan panuturnya. Basa ngini lalu manggantiakan basa Arab, basa Ladino, basa Yiddish, wan lain samacamnya basa tatambaian kaum Yahudi sadunia wan di nagara Israel dudi hari.

Basa Ibrani adalah sabuting matan dua basa rasmi Israel. Basa rasmi lainnya adalah basa Arab. Dalam basa Ibr1ani saurangan, basa ngini disambat עברית, atawa I'vrit (Lafaz: [ivr\it] atawa [ibr\it]).

Basa Ibrani mahirip banar lawan basa Aram wan jua magun mahirip lawan basa Arab. Bahkan kusakata Ibrani mudirin, barandak jua mainjam matan basa Arab.

## Huruf-huruf Ibrani

**Huruf****Ngaran****bunyi****transliterasi**
א         Alef  /'/&nbsp;
ב         Beth  /b/ /v/b
ג         Gimmel/g/g
ד         Dalet /d/d
ה         He   /h/h
ו         Waw   /v/v
ז         Zayin /z/z
ח         Kheth /x/kh
 ט,       Thet  /t/t
 י        Yod   /y/y
 ך כKaf   /k/ /kh/k
 ל        Lamed /l/l
 ם מMem   /m/m
 ן נNun  /n/n
 ס        Sammeg/s/s
 ע        'Ain  /?/'
 ף פPe   /p/ /f/p
 ץ צTsade /ts/ts
 ק        Qaf  /q/q
 ר        Resy  /r/r
 ש        Syin  /sy/ /s/sy
 ת        Taf  /t/t


## Sajarah

Sabagai simbul kawarganagaraan istilah "Ibrani" marujuk gasan Bani Israel bahari, tapi, gasan basa, kata "Ibrani" marujuk gasan salah sabuting matan sapalihan cara bapandir basa Kanaan.
  Basa Ibrani (Israel) wan Moabit (Yordan) bisa disambat dialek Kanaan Salatan sadangkan Fenisia (Libanon) kawa disambat dialek Kanaan Utara. Bahasa Kanaan parak hubungannya lawan Aram wan jua lawan bahasa Arab Salatan-Tamgah dalam kadar tasadikit. Haratan dialek Kanaan lain hudah punah, bahasa Ibrani masih hidup haja. Ibrani bakambang sabagai basa tuturan di Israel matam abad ke-10 SM sampai masa sabalum Zaman Bizantium pas abad ka-3 atawa ka-4 Masehi. Habis ngitu basa Ibrani ditarusakan sabagai bahasa kasusasteraan sampai masa Mudirin sabagai basa tuturan pas abad ka-19.

Basa Ibrani suah maalami lima tahap parkambangan nang utama, yaitu:
# Ibrani Kuno (sebelum 500 SM)
# Ibrani Kitab Suci (~500-200 SM; mis. di kitab Ezra, Nehemia, Ester)
# Ibrani Mishnah (~200 SM - 600 M; mis. gulungan naskah Qumran)
# Ibrani Para Rabi (~600-1800 M)
# Ibrani Modern (abad ke-20 sampai wayah ini)

## Catatan Batis
Basa Inggris

**Basa Inggris** ialah basa Jirmanik nang panambaiannya disambatakan di Inggris wayah Pamulaan Abat Panangahan wan wayah ngini ialah basa nang parancaknya dipakai sadunia. Basa Inggris disambatakan sabagai basa panambaian ulih sapalih ganal urang di macam-macam nagara, tamasuk Britania Raya, Irlandia, Amirika Sarikat, Kanada, Australia, Salandia Hanyar, wan sapalih nagara-nagara Karibia; lawan jadi basa rasmi di 60 nagara nang badaulat. Basa Inggris ialah basa uma katalu nang paling rancak disambatakan  sadunia, imbah basa Mandarin wan basa Spanyol. Basa Inggris jadi basa kadua wan basa rasmi ulih Uni Irupa, Nagara Pasamakmuran, wan Pasarikatan Bangsa-Bangsa, lawan bamacam-macam urganisasi lainnya.

## Itimulugi
Ngaran *English* babibit matan ipunim *Angle*, ngaran suku Jermanik nang dikikiraakan babibit matan wilayah Angeln di Jutland (wayah ngini Jerman Utara). Gasan kamungkinan etimologi ngaran ngini, lihati artikel Angeln wan Angles.

## Jujuhutan
Basa Parancis

**Basa Parancis** (*le français, la langue française*) adalah salah asa basa paling panting matan galambang basa Roman imbah basa Spanyul dan basa Paranggi. Basa Parancis marupakan basa nang paling barandak dituturakan ka-11 di dunia. Hingga tahun 1999, basa ini dituturakan ulih labih matan 77 juta panduduk di dunia sabagai basa uma wan ulih 128 juta jiwa lainnya sabagai basa kadua.

Basa Parancis gin dipakai sabagai basa rasmi atawa basa pamarintahan ulih babarapa komunitas dan organisasi, nang kaya Uni Eropa, IOC, PBB, dan FIFA.

## Parsabaran giugrapis
### Sebagai basa resmi

  
      Negara
      Pamandir Asli
      Pupulasi
      Karamian Panduduk
      Kawasan    
  
    &nbsp;
     (parkiraan)
     (parkiraan Juli 2003)
     (jiwa/km²)
     (km²)
    
Prancis (Metropolitan)  
    60.000.000
    60.180.600
    105
    547.030
  
    Republik Demokratik Kongo
    
    55.225.478 
    24
    2.345.410

    Kanada 
    6.700.000
    32.207.000
    3
    9.976.140

   Madagaskar 
    
    16.979.900
    -
    587.040

   Pantai Gading 
    
    16.962.500
    -
    322.460

    Kamerun
    
    15.746.200
    -
    422.277

    Burkina Faso 
    
    13.228.500
    -
    274.200

    Mali 
    
    11.626.300
    -
    1.240.000

    Senegal 
    
    10.580.400
    -
    196.190

    Belgia 
    4.000.000
    10.290.000
    335
    30.510

    Rwanda 
    
    7.810.100
    -
    26.338

    Haiti 
    
    7.527.800
    -
    27.750

    Swiss 
    1.400.000
    7.318.638
    -
    41.290

    Burundi
    
    6.096.156
    -
    27.830

    Togo 
    
    5.429.300
    -
    56.785
 
    Republik Afrika Tengah 
    
    3.683.600
    -
    622.984

    Republik Kongo
    
    2.954.300
    -
    342.000

    Gabon 
    
    1.321.500
    -
    267.667

    Komoro 
    
    632.948
    -
    2.170

    Djibouti 
    
    457.130
    -
    23.000

    Luksemburg 
    100.000
    454.157
    171
    2.586

    Guadeloupe 
    
    442.200
    -
    1.780

    Martinique 
    
    390.200
    -
    1.100 

    Mauritius 
    1.000.000
    1.210.500
    -
    2.040
  
    Vanuatu 
    
    200.000
    -
    12.200

    Seychelles 
    
    80.469
    -
    455
  
    
 

### Sebagai basa mayoritas


  
      Negara
      Pupulasi
      Kapadatan panduduk
      Area
  
     &nbsp;
     (perkiraan Juli 2003)      
     (jiwa/km²)
     (km²)
  
    Aljazair 
    32.810.500
    -
    2.381.440
  
    Tunisia 
    9.924.800
    -
    163.610
  
    Maroko 
    31.689.600
    -
    446.550


Selain ngitu, ada jua pamandir basa Prancis di Kamboja, Mesir, India (Pondicherry), Italia (Lembah Aosta), Laos, Mauritania, Britania Raya (Kepulauan Channel), Amerika Serikat (kebanyakan di Louisiana wan New England), dan Vietnam.

### Basa turunan
* Kreol Haiti
* Michif
Basa Purtugis

**Bahasa Paranggi** / **Bahasa Portugis** (*português*) yaitu sabuting basa Roman nang banyak dipandirakan di Portugal, Brasil, Angola, Mozambik, Tanjung Verde, wan Timor Leste. Banyak ahli basa nang maanggap basa Galisia, basa banua di Galisia, Spanyul, sabujurnya yaitu huaran Portugis nang imbah dipangaruhi lawan taguh ulih basa Spanyul. Lawan labih matan 200 juta pamandir asli, Portugis adalah salah asa basa nang dituturakan sacara garuhungan di dunia wan marupakan basa nang paling banyak dituturakan kalima atawa ka'anam di dunia. Bahasa Paranggi manjadi basa nang paling banyak digunaakan di Amirika Salatan karana Brasil, lawan 184 juta penduduknya, mambantuk sakitar 51% matan sabarataan pupulasi Amirika Salatan.

Bahasa Paranggi/Portugis nang masuk ka basa banjar:
* palita
* sardado
* garéja
* lantéra
* kedera
* kéju
* mentéga

## Bahan acuan
* Amir Hasan Kiai Bondan, Suluh Sedjarah Kalimantan, Fadjar, 1953
Basa Tamil

**Bahasa Tamil** (Tamil: தமிழ்), di antara basa-basa Dravida lainnya merupakan basa nang unik, talapas matan labih matan 50 juta panuturnya di Tamil Nadu, panutur basa Tamil gin barandak didapatakan di Srilanka (wilayah Jaffna dan Trincomalee), Malaysia, Singapura, Myanmar, Indunisia (tautama wilayah Sumatra Utara), Aprika Salatan, Fiji dan Mauritius.

Disamping itu, karana banua Tamil Nadu sudah manjadi pusat palintasan dagang nang utama matan masa ka masa, maka banua ini gin malakukan kontak lawan babagai bangsa, nang hingkat terlihat matan banyaknya kemiripan kosakata babarapa basa lawan Tamil. Kosakata *rice* dan *sandalwood* dalam Bahasa Inggris, meski dikatakan berasal matan basa Yunani, namun pada kenyataannya dua kata itu justru pinjaman matan Bahasa Tamil.
Basa Tilugu

Telugu (*Telugu*)
Dituturakan di:India
Wilayah:Andhra Pradesh dan sekitarnya
Panutur kasaluruhan: 80 juta
Paringkat:12
Kulawarga BahasaKlasifikasi:
Bahasa-basa Dravida
&nbsp;Selatan Tengah
&nbsp;&nbsp;Bahasa-basa Telugu
&nbsp;&nbsp;&nbsp;**Telugu**

Status Resmi
Bahasa Rasmi:India

Kode Bahasa
ISO 639-1: te
ISO 639-2:tel
SIL: TCW


**Bahasa Telugu** adalah sabuah basa Dravida nang dituturakan di India hapat selatan. Bahasa ini baisi jumlah panutur sabasar sakitar 80 juta jiwa. Bahasa Telugu adalah basa India katalu paling ganal.

## Etimologi
Urang nang bapandir basa Telugu biasanya dingarani*Telugu* or *Telugoo*. Bentuk ngaran nang tetuha matan basa naya tamasuk *Teluṅgu*, *Tenuṅgu* and *Teliṅga*.
Atharvana Acharya pas abad ka-13 manulis tatabasa Telugu, nang dingaraninya*Trilinga Śabdānusāsana (or Trilinga Grammar)*. Appa Kavi pas abad ka-17th century lawan tagas manulis bahwa ngaran *Telugu* baasal matan*Trilinga*. Saikung sarjana basa bangaran Charles P. Brown bakumintar bahwa masalah tadi marupakan "pamikiran aneh" maraga pendahulu matan Appa Kavi kadada baisi ilmu masalah panurunan basa.

George Abraham Grierson wan ahli basa lainnya maraguakan panurunan kata ngini, buhannya bakayakinan bahwa *Telugu* marupakam bantuk kata nang tatuha pada*Trilinga* nang marupakan sanskritisasi matan kata ngitu. Amun bujur panurunan kata ngitu tadi tuha banar maraga*Triglyphum*, *Trilingum* wan *Modogalingam* basumber matan bukti Yunani Bahari, bukti pauncitan bisa haja bukti bahwa telugu marupakan turunan kata matan "*Trilinga*".

Pandapat lainnua bakayikan bahwa *tenugu* baasal matan kata proto-Dravidi *ten* ("south") nang baisi arti "urang nang hidup di salatan atawa arah salatan" (bahubungan lawan urang nang bapandir Sanskrit wan Prakrit). Ngaran *Telugu*, baarti hasil parubahan manyambatan "n" ka "l" dalam kata Telugu.

## Catatan Batis
Basa Yiddis

**Bahasa Yiddish** (ייִדיש, *Jiddisch*) adalah sabuah basa Jermanik nang dituturakan ulih 4 juta jiwa, tautama ulih umat Yahudi Eropa Timur atawa disambat jua kaum Ashkenazim. Ngaran "Yiddish" kalu mungkin marupakan singkatan matan *yidish-taytsh* (ייִדיש - טיַיטש), atawa "basa Jerman-Yahudi".
Bakunyung

**Bakunyung** adalah garakan sawayah baungal di banyu, wan bahanu kada pakai pakakas ulahan. Gawian ngini hingkat dimanapaatakan gasan hiburan wan malumbar urat. Bakunyung dipakai parahatan baungal matan sabuah wadah ka wadah lainnya di banyu, mancari iwak, mandi, atawa manggawi ulahraga banyu.

Bakunyung gasan kaparluan hiburan wan paturaian digawi urang di kulam kunyung. Manusia jua bakunyung di sungai, di danau, wan di laut sawagai bantuk hiburan. Ulahraga bakunyung maulah awak wigas marga babaya barataan utut awak dipakai parahatan bakunyung.

## Sajarah
Manusia sudah hingkat bakunyung matan jaman prasajarah, bukti tatuha pasal bakunyung adalah lukisan-lukisan tantang pangunyung matan Zaman Batu sudah ditamuakan di "guha pangunyung" nang baparakan lawan Wadi Sora di Gilf Kebir, Mesir barat daya. Catatan tatuha pasal bakunyung baasal matan 2000 SM. Babarapa di antara dukumin tatuha nang manyambat tantang bakunyung adalah Epos Gilgamesh, Iliad, Odyssey, wan Alkitab (Kitab Yehezkiel 47:5, Kisah Para Rasul 27:42, Kitab Yesaya 25:11), Beowulf, wan  hikayat-hikayat lain. Wayah 1538, Nikolaus Wynmann saurang parupisur basa matan Jerman manulis buku pasal bakunyung nang pamuga, Pangunyung atawa Dialog pasal Sani bakunyung (*Der Schwimmer oder ein Zwiegespräch über die Schwimmkunst*).

Paturaian bakunyung di Irupa dimulai kikira tahun 1800 imbah dibangunnya kulam-kulam bakunyung. Sapalih ganal paumpat rahatan ngitu bakunyung lawan gaya dada. Wayah 1873, John Arthur Trudgen maminanduakan gaya rangkak muhara atawa disambat gaya *trudgen* dalam paturaian bakunyung di dunia Barat. Trudgen maumpatinya matan tiknik bakunyung gaya bibas suku Indian di Amirika Salatan. Bakunyung adalah salah sabuting cikang ulahraga dalam Ulimpiada Athena 1896. Wayah tahun 1900, gaya balukuk dimasukakan sawagai numur hanyar bakunyung Ulimpiada. Pasatuan bakunyung dunia, Federation Internationale de Natation (FINA) dibantuk wayah tahun 1908. Gaya kukupu nang pamulaannya adalah sabuting macam gaya dada ditarima sawagai sabuting gaya saurangan wayah tahun 1952.

## Catatan kaki
Bakut

**Bakut** (*Oxyeleotris marmorata*) yaitu huaran iwak banyu hambar. Walaupun pina jarang nang baukuran ganal, iwak nang manyabar di Asia Tunggara hingga Kapulauan Nusantara ini dikatujui paunjunan marga *sisitan*/*jarujut* (tarikan)nya nang nahap wan situsini.

Ngaran-ngaran lainnya di babagai banua di Indunisia adalah *betutu*, *bakutut*, *belosoh* (ngaran umum), *boso*, *boboso*, *bodobodo*, ikan bodoh, gabus bodoh, *ketutuk*, iwak malas, iwak hantu dan lain-lain. Dalam bahasa Inggris disambat *marble goby* atawa *marble sleeper*, marujuk pada pola-pola warna di awaknya nang sarupa batu pualam habang.
Balimbing tunjuk

**Balimbing sayur**, atawa **balimbing tunjuk**, ngaran puhun nang kikira asalnya matan pulau-pulau di Maluku, banyak ditanam di Indunisia, Filipina, Sri Lanka, wan Myanmar. **Balimbing tunjuk** biasanya ditanam, gasan diambil buah-nya. Rasa buahnya masam, rancak dipakai gasan bumbu masakan wan campuran jamu.
Balinjan

**Balinjan**/**Bulinjan** ( - *Solanum lycopersicum* syn. *Lycopersicum esculentum*) adalah tumbuhan matan kulawarga Solanaceae, tumbuhan asli Amirika Tangah wan Salatan, tumatan Meksiko sampai Peru. Balinjan marupakan tumbuhan siklus hidup handap, kawa tumbuh tingginya 1 sampai 3 mitir. Balinjan masih bakula parak lawan kantang.
Balu

**Balu** adalah istilah gasan lalakian dan bibinian nang ditinggal sarak atawa mati oleh gampiran kawinnya. Istilah "balu kambang" ditujukan hagan saurang balu nang magun anum wan balum baisi anak matan hasil parnikahannya.
Basa Malayalam

**Bahasa Malayalam** atawa kadang disambat Mallu, marupakan basa rasmi nagara hapat tasalatan India, Kerala lawan jumlah panutur kurang labih 35 juta jiwa atawa 4% penduduk India. Bahasa ini gin dipakai ulih masyarakat kapulauan Lakadewa (*Lakshadweep*) nang mayoritas Muslim. Kacuali banua Minicoy nang babasa Bahasa Divehi. Dan para penutur basa Malayalam ini babaya barataan hingkat mambaca wan manulis.

Tergolong dalam basa Dravida, basa Malayalam baisi keserupaan, utamanya basa Tamil dan Kannada.
Bangladisa

**Bangladésh** atawa ngaran rasminya **Ripublik Rakyat Bangladesh** (basa Bengali: গণপ্রজাতন্ত্রী বাংলাদেশ) adalah sabuah nagara di Asia Selatan nang bahalatan lawan India di subalah timur laut, Myanmar di tunggara dan Taluk Benggala di selatan. Baimbai lawan Benggala Barat di India, Bangladesh tadiri matan kawasan étnik dwan linguistik Benggali. Bangladesh (বাংলাদেশ) sacara harfiah bamakna "Nagri Bengali". Bagaimanapun, asal kata "Bangla" atawa "Benggala" kada dikatahui.

## Rujukan
Arab

**Urang Arap** (Arab: عرب  adalah sabuah bubuhan etnis nang heterogen nang baada di sapanjang Timur Tangah dan Aprika Utara.

Urang Arap aslinya baasal matan Jajirah Arap dan manyabak ka sabarataan banua Timur Tangah wan Aprika Utara awan panyabaran agama Islam.
Banih

**Banih** atawa **Padi** adalah salah asa tatanaman budidaya paling panting dalam paradaban. Walaupun tautama mangacu lawan janis tanaman budidaya, banih/padi jua diguna'akan gasan mangacu lawan babarapa janis matan marga (genus) nang sama, nang biasa disambat sabagai banih/padi liar. Buah banih nang tumbuh/bapucuk baasa imbah dikatam disambat **turiang**.

## Catatan batis